ai4bharat/Pralekha huggingface dataset:
પ્રધાનમંત્રીનું કાર્યાલય
પ્રધાનમંત્રીની એન.એસ.એસ. જાપાનના મહાસચિવ શિગેરુ કીતામુરા સાથે બેઠક
જાપાનના રાષ્ટ્રીય સુરક્ષા સચિવાલય ના મહાસચિવ શ્રી શિગેરુ કીતામુરા પ્રધાનમંત્રી શ્રી નરેન્દ્ર મોદીને મળ્યા હતા.
સપ્ટેમ્બર, 2019માં કાર્યભાર સંભાળ્યા પછી શ્રી કીતામુરાની ભારતની પ્રથમ મુલાકાત પર પ્રધાનમંત્રીએ તેમને આવકાર્યા હતા અને શાંતિ, પ્રગતિ અને સલામતી માટે બંને દેશો વચ્ચેની વ્યૂહાત્મક ભાગીદારીના મહત્વ પર ભાર મૂક્યો હતો. તેમણે વિશ્વાસ વ્યક્ત કર્યો હતો કે શ્રી કીતામુરાની ભારતના રાષ્ટ્રીય સુરક્ષા સલાહકાર સાથેની ચર્ચા દ્વિપક્ષીય સહકારના આ મહત્વપૂર્ણ પાસાને મજબૂત બનાવવાનો માર્ગ મોકળો કરશે.
પ્રધાનમંત્રી મોદીએ પ્રધાનમંત્રી આબે સાથેની તેમની મિત્રતાને યાદ કરી હતી અને જણાવ્યું હતું કે તેઓ આવતા મહિને ભારત-જાપાન વાર્ષિક શિખર સંમેલન માટે ભારતમાં તેમનું સ્વાગત કરવા ઇચ્છે છે.
RP/DS
(Visitor Counter : 112
સ્વાસ્થ્ય અને પરિવાર કલ્યાણ મંત્રાલય
કોવિડ-19 અપડેટ
રાષ્ટ્રવ્યાપી રસીકરણ અભિયાન હેઠળ અત્યાર સુધીમાં કુલ 220.66 કરોડ રસીના ડોઝ  આપવામાં આવ્યા છે.
છેલ્લા 24 કલાકમાં 659 ડોઝ આપવામાં આવ્યા છે
ભારતનો સક્રિય કેસલોડ હાલમાં 32,814 છે
સક્રિય કેસ 0.07% છે
રિકવરી રેટ હાલમાં 98.74% છે
છેલ્લા 24 કલાકમાં 3,726 રિકવરી સાથે કુલ રિકવરી વધીને 4,41,92,837 થઈ
છેલ્લા 24 કલાકમાં 5,357 નવા કેસ નોંધાયા છે
દૈનિક સકારાત્મકતા દર 
સાપ્તાહિક સકારાત્મકતા દર 
અત્યાર સુધીમાં કુલ 92.27 કરોડ ટેસ્ટ હાથ ધરવામાં આવ્યા છે; છેલ્લા 24 કલાકમાં 1,57,894 ટેસ્ટ કરવામાં આવ્યા છે
YP/GP/NP
સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad pibahmedabad1964[at]gmail[dot]com
(Visitor Counter : 84
પેટ્રોલિયમ અને કુદરતી ગેસ મંત્રાલય
સરકાર ગોલ્ડન ચતુર્ભુજ રાષ્ટ્રીય ધોરીમાર્ગો, પૂર્વ-પશ્ચિમ ધોરીમાર્ગ, ઉત્તર-દક્ષિણ ધોરીમાર્ગ અને મુખ્ય ખાણ ક્લસ્ટરોમાં લિક્વિફાઇડ નેચરલ ગેસ સ્ટેશનો સ્થાપવાની પહેલ ચલાવી રહી છે
પેટ્રોલિયમ અને કુદરતી ગેસ મંત્રાલયના રાજ્યમંત્રી શ્રી રામેશ્વર તેલીએ આજે રાજ્યસભાને એક લેખિત જવાબમાં માહિતી આપી હતી કે સરકાર ભારતમાં ગોલ્ડન ચતુર્ભુજ રાષ્ટ્રીય ધોરીમાર્ગ, પૂર્વ-પશ્ચિમ ધોરીમાર્ગ, ઉત્તર-દક્ષિણ ધોરીમાર્ગ અને મુખ્ય ખાણ ક્લસ્ટરોમાં લિક્વિફાઇડ નેચરલ ગેસ  સ્ટેશન સ્થાપવાની પહેલ ચલાવી રહી છે. પહેલા તબક્કામાં 50 એલએનજી સ્ટેશનોની સ્થાપનાને લગતી આ પહેલ, દેશની કુલ ઉર્જા બાસ્કેટમાં કુદરતી ગેસનો હિસ્સો વધારવા માટે પરિવહન બળતણ તરીકે એલએનજીની સ્થાપના કરવામાં મદદ કરશે અને સમાજને પર્યાવરણીય લાભો પણ આપશે.
SD/GP/BT
સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad pibahmedabad1964[at]gmail[dot]com
(Visitor Counter : 257
પ્રધાનમંત્રીનું કાર્યાલય
પ્રધાનમંત્રી શ્રીએ ‘સુશાસનના 8 વર્ષ’ની હાઈલાઈટ્સ શેર કરી
પ્રધાનમંત્રી શ્રી નરેન્દ્ર મોદીએ છેલ્લા 8 વર્ષમાં દેશના શાસનમાં હાથ ધરવામાં આવેલી વિવિધ પહેલો અને સુધારાઓ અંગે તેમની વેબસાઇટ  અને MyGov પરથી લેખો અને ટ્વીટ થ્રેડ શેર કર્યા છે. આ લેખો અને ટ્વીટ થ્રેડ આત્મનિર્ભર ભારત, શાસનના લોકો-કેન્દ્રિત અને માનવતાવાદી અભિગમ, સંરક્ષણ ક્ષેત્રના સુધારા અને ગરીબ તરફી શાસનને વેગ આપવાના પ્રયાસો સાથે સંકળાયેલા છે.
ટ્વીટ્સની શ્રેણીમાં, પ્રધાનમંત્રી શ્રીએ કહ્યું:
“130 કરોડ ભારતીયોએ નક્કી કર્યું છે કે તેઓ ભારતને આત્મનિર્ભર બનાવશે. આત્મનિર્ભરતા માટેનું અમારું દબાણ વૈશ્વિક સમૃદ્ધિમાં યોગદાન આપવાના વિઝન દ્વારા સંચાલિત છે. #8YearsOfSushasan"
“અમારી સરકાર છે જે દરેક ભારતીયની સંભાળ રાખે છે. અમે લોકો-કેન્દ્રિત અને માનવતાવાદી અભિગમ દ્વારા સંચાલિત છીએ. #8YearsOfSushasan"
“નમો એપ પરનો આ લેખ સ્વદેશીકરણ, સંરક્ષણ કોરિડોર બનાવવા, સંરક્ષણ નિકાસમાં વધારો અને વધુ સહિત સંરક્ષણ ક્ષેત્રમાં શ્રેણીબદ્ધ સુધારાઓને પ્રકાશિત કરે છે. #8YearsOfSushasan"
“સબકા સાથ, સબકા વિકાસ, સબકા વિશ્વાસ અને સબકા પ્રયાસ’ના મંત્રથી પ્રેરિત અમારી સરકારે પીપલ્સ ગવર્નન્સને વેગ આપવા માટે શ્રેણીબદ્ધ પ્રયાસો કર્યા છે જે ગરીબો, યુવાનો, ખેડૂતો, મહિલાઓ અને વંચિતોને મદદ કરે છે. #8YearsOfSushasan"
SD/GP/JD
સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad pibahmedabad1964[at]gmail[dot]com
(
PIB Headquarters
કોવિડ-19 વિશે PIBનું દૈનિક બુલેટીન
કોવિડ-19 વિશે PIBનું દૈનિક બુલેટીન
- ભારતે કોવિડ પરીક્ષણોની સંખ્યામાં નોંધપાત્ર વધારો નોંધાવ્યો
- છેલ્લા 9 દિવસમાં 1 કરોડ પરીક્ષણો કરવામાં આવ્યા
- છેલ્લા 6 અઠવાડિયા દરમિયાન દરરોજ સરેરાશ લગભગ 11 લાખ પરીક્ષણો કરવામાં આવ્યા
- પરીક્ષણમાં વધારો થતાં સંચિત પોઝિટીવીટી દરમાં સતત ઘટાડો
- છેલ્લા 24 કલાકમાં કરવામાં આવેલા 10,75,760 પરીક્ષણો સાથે, કુલ પરીક્ષણોની સંખ્યા 10.65 કરોડ  ને પાર થઇ ગઈ છે.

#Unite2FightCorona
#IndiaFightsCorona
Press Information Bureau
Ministry of Information and Broadcasting
Government of India
ભારતે કોવિડ પરીક્ષણોની સંખ્યામાં નોંધપાત્ર વધારો નોંધાવ્યો, છેલ્લા 9 દિવસમાં 1 કરોડ પરીક્ષણો કરવામાં આવ્યા, છેલ્લા 6 અઠવાડિયા દરમિયાન દરરોજ સરેરાશ લગભગ 11 લાખ પરીક્ષણો કરવામાં આવ્યા, પરીક્ષણમાં વધારો થતાં સંચિત પોઝિટીવીટી દરમાં સતત ઘટાડો
વધુ વિગતો માટે: https://www.pib.gov.in/PressReleseDetail.aspx?PRID=1668359
ડૉ. હર્ષ વર્ધને તમિલનાડુમાં કોવિડ-19 સજ્જતા અને કોવિડ યોગ્ય વર્તણૂક સુનિશ્ચિત કરવાનાં પગલાંની સમીક્ષા કરી.
વધુ વિગતો માટે: https://www.pib.gov.in/PressReleseDetail.aspx?PRID=1668212
કેન્દ્રીય આરોગ્ય સચિવે પશ્ચિમ બંગાળ, દિલ્હી અને કેરળમાં કોવીડ-19 પરની સ્થિતિ અને જાહેર આરોગ્ય પ્રતિસાદનાં પગલાંની સમીક્ષા કરી
વધુ વિગતો માટે: https://www.pib.gov.in/PressReleseDetail.aspx?PRID=1668445
યુ.પી.ના રાજ્યપાલ સુશ્રી આનંદી બહેને કોરોનાવાયરસ પર વિશ્વની પ્રથમ વૈજ્ઞાનિક પુસ્તક “બાય બાય કોરોના” નું વિમોચન કર્યું
વધુ વિગતો માટે: https://www.pib.gov.in/PressReleseDetail.aspx?PRID=1668450
નાણાંમંત્રી શ્રીમતી નિર્મલા સીતારામને યુ કે- ભારત આર્થિક અને નાણાકીય સંવાદના 10મા રાઉન્ડમાં ભારતીય પ્રતિનિધિ મંડળનું નેતૃત્વ કર્યું
વધુ વિગતો માટે: https://www.pib.gov.in/PressReleseDetail.aspx?PRID=1668193
જથ્થાબંધ દવાઓ અને તબીબી ઉપકરણોના સ્થાનિક ઉત્પાદનને પ્રોત્સાહન આપવા માટે પી.એલ.આઇ. યોજનાઓની માર્ગદર્શિકા સુધારવામાં આવી
વધુ વિગતો માટે: https://www.pib.gov.in/PressReleseDetail.aspx?PRID=1668347
FACT CHECK
(Visitor Counter : 144
પ્રધાનમંત્રીનું કાર્યાલય
પ્રધાનમંત્રીએ રાયબરેલીમાં વિવિધ વિકાસલક્ષી પરિયોજનાઓનો શુભારંભ કર્યો
ઉત્તરપ્રદેશની એક દિવસની મુલાકાત દરમિયાન પ્રધાનમંત્રી શ્રી નરેન્દ્ર મોદીએ આજે રાયબરેલીમાં મોડર્ન કોચ ફેક્ટરીની મુલાકાત લીધી હતી. તેમણે એક જનસભામાં 900માં કોચ અને હમસફર કોચને લીલી ઝંડી દેખાડી હતી. તેમણે રાયબરેલીમાં વિવિધ વિકાસલક્ષી પરિયોજનાઓનું લોકાર્પણ, ઉદઘાટન અથવા શિલાન્યાસ કર્યા હતા.
આ પ્રસંગે પ્રધાનમંત્રીએ જણાવ્યું હતું કે, આજે દેશને અર્પણ થયેલા, ઉદઘાટન થયેલા કે શિલાન્યાસ થયેલા વિવિધ પ્રોજેક્ટનું કુલ મૂલ્ય રૂ. 1000 કરોડ છે.
પ્રધાનમંત્રીએ જણાવ્યું હતું કે, મોડર્ન કોચ ફેક્ટરી યુવાનોને રોજગારી પ્રદાન કરે છે અને રાયબરેલીને રેલ કોચનાં ઉત્પાદનમાં આંતરરાષ્ટ્રીય કેન્દ્ર બનાવશે.
પ્રધાનમંત્રીએ 1971નાં આજની તારીખ કે આજનાં દિવસને યાદ કર્યો હતો, જેમાં ભારતીય સેનાએ આતંકવાદ, ક્રૂરતા અને અરાજકતાનાં પ્રતીકને પરાજય આપ્યો હતો. પ્રધાનમંત્રીએ જણાવ્યું હતું કે, એક તરફ આજે સરકાર સશસ્ત્ર દળોને મજબૂત કરવા પ્રયાસરત છે, તો બીજી તરફ આપણાં જ દેશમાં એવા લોકો છે, જે આપણી સેના મજબૂત થાય એવું ઇચ્છતી નથી. તેમણે જણાવ્યું હતું કે, જે લોકો જૂઠ્ઠાણાં ફેલાવી રહ્યાં છે, તેઓ આપણાં સંરક્ષણ મંત્રાલય પર, આપણાં વાયુદળ પર આરોપો મૂકી રહ્યાં છે. એટલું જ નહીં તેમને વિદેશની સરકાર પર પણ વિશ્વાસ નથી. તેમણે કહ્યું હતું કે, જ્યારે સત્યનો પ્રકાશ ફેલાશે, ત્યારે જ જૂઠ્ઠાંણાઓનો પર્દાફાશ થશે. તેમણે જણાવ્યું હતું કે, જ્યારે દેશની સુરક્ષાની વાત આવે છે અને સશસ્ત્ર દળોની જરૂરિયાતોનો પ્રશ્ન આવે છે, ત્યારે કેન્દ્ર સરકાર માટે દેશનું હિત જ સર્વોપરી છે.
પ્રધાનમંત્રીએ કહ્યું હતું કે, ખેડૂતોની આવક વધારવા કેન્દ્ર સરકારે 22 પાક માટે લઘુતમ ટેકાનાં ભાવ  વધાર્યા છે. આ નિર્ણયથી ખેડૂતો માટે રૂ. 60,000 કરોડની વધારે રકમ ખેડૂતોને મળશે. તેમણે જણાવ્યું હતું કે, જે ખેડૂતોનાં પાક અનપેક્ષિત કારણોસર નાશ પામ્યાં છે, તેમને ‘પ્રધાનમંત્રી ફસલ વીમા યોજના’થી પણ લાભ થયો છે.
પ્રધાનમંત્રીએ જણાવ્યું હતું કે, કેન્દ્ર સરકારનો મંત્ર ‘સબ કા સાથ, સબ કા વિકાસ’ છે.
RP
(Visitor Counter : 155
મંત્રીમંડળ
મંત્રીમંડળે મેડિસિન અને હોમિયોપેથીની પરંપરાગત વ્યવસ્થા ક્ષેત્રોમાં સહકાર સ્થાપિત કરવા ભારત અને બોલિવિયા વચ્ચેના સમજૂતી કરારને મંજૂરી આપી
પ્રધાનમંત્રી નરેન્દ્ર મોદીની અધ્યક્ષતામાં કેન્દ્રીય મંત્રીમંડળે ભારત અને બોલિવિયા વચ્ચે મેડિસિન અને હોમિયોપેથીની પરંપરાગત વ્યવસ્થાનાં ક્ષેત્રમાં થયેલા સમજૂતી કરાર ને કાર્યોત્તર મંજૂરી આપી દીધી છે. આ એમઓયુ પર બોલિવિયામાં માર્ચ, 2019માં હસ્તાક્ષર થયા હતા.
અસરઃ
આ સમજૂતી કરાર સહકાર માટે માળખું પ્રદાન કરશે અને બંને દેશો વચ્ચે મેડિસિન અને હોમિયોપેથીની પરંપરાગત વ્યવસ્થાને પ્રોત્સાહન આપવા માટે પારસ્પરિક લાભદાયક બનશે. આ બોલિવિયામાં મેડિસિન અને હોમિયોપેથીની પરંપરાગત વ્યવસ્થાને પ્રોત્સાહન આપવા અને પ્રસાર તરફ દોરી જશે તથા બોલિવિયામાં મેડિસીનની વ્યવસ્થામાં આયુષ ના મહત્વને પ્રોત્સાહન આપશે. આ એમઓયુ સહિયારું સંશોધન હાથ ધરવા માટે ડૉક્ટર અને વૈજ્ઞાનિકોને તાલિમ આપવા નિષ્ણાતોનાં આદાન-પ્રદાનની સુવિધાને સુલભ કરશે.
NP/J.Khunt/GP/RP
(Visitor Counter : 128
સ્વાસ્થ્ય અને પરિવાર કલ્યાણ મંત્રાલય
કોવિડ-19 અપડેટ
રાષ્ટ્રવ્યાપી રસીકરણ અભિયાન અંતર્ગત અત્યાર સુધી 166.68 કરોડ લોકોને રસી આપવામાં આવી
ભારતમાં સક્રિય કેસનું ભારણ 17,43,059 થયું
સક્રિય કેસનું ભારણ હાલમાં 4.20% છે
સાજા થવાનો દર હાલમાં 94.60% નોંધાયો
છેલ્લા 24 કલાકમાં 2,54,076 દર્દીઓ સાજા થયા, કુલ વધીને 3,92,30,198 દર્દીઓ સાજા થયા
છેલ્લા 24 કલાકમાં ભારતમાં 1,67,059 નવા કેસ નોંધાયા
દૈનિક પોઝિટિવીટી દર 11.69% પહોંચ્યો
સાપ્તાહિક પોઝિટિવીટી દર હાલમાં 15.25% છે
કુલ 73.06 કરોડ પરીક્ષણો કરવામાં આવ્યા, છેલ્લા ચોવિસ કલાકમાં 14,28,672 ટેસ્ટ કરાયા
SD/GP/NP
સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad pibahmedabad1964[at]gmail[dot]com
(Visitor Counter : 166
સ્વાસ્થ્ય અને પરિવાર કલ્યાણ મંત્રાલય
રાષ્ટ્રીય સરેરાશની સરખામણીએ 12 રાજ્યો / કેન્દ્રશાસિત પ્રદેશોનો સાજા થવાનો દર વધુ
સતત છઠ્ઠા દિવસે ભારતમાં દૈનિક 60 હજારથી વધુ સાજા થયેલા દર્દીઓની સંખ્યા નોંધાઈ
સાજા થયેલા કેસની સંખ્યા સક્રિય કેસ કરતા 2.1 મિલિયનથી વધુ
ભારતમાં આજ સુધી સાજા થયેલા દર્દીઓની સંખ્યા 29 લાખ  ને પાર થઇ ગઈ છે.
અગાઉ 22 દિવસમાં નોંધાયેલી 10 લાખ સાજા થયેલા દર્દીઓની સંખ્યાની સરખામણીમાં છેલ્લા 10 લાખ સાજા થયેલા દર્દીઓની સંખ્યા ફક્ત 17 દિવસમાં નોંધાઈ છે.
કોવિડ-19 સંક્રમણ અંગે ભારતના સંચાલનની નોંધપાત્ર વિશેષતા એ સાજા થયેલા દર્દીઓનો વધતો દર છે. ભારત સાજા થયેલા દર્દીઓના વધતા જતા દરને જાળવી રાખતું હોવાથી, મોટી સંખ્યામાં દર્દીઓ સ્વસ્થ થઈ રહ્યા છે અને તેમને હોસ્પિટલો અને હોમ આઇસોલેશનમાંથી રજા આપવામાં આવી રહી છે.
મે 2020થી સાજા થયેલા દર્દીઓની સંખ્યામાં 58 ગણો વધારો થયો છે.
12 રાજ્યો / કેન્દ્રશાસિત પ્રદેશોએ રાષ્ટ્રીય સરેરાશ કરતા વધુ સાજા થવાનો દર નોંધાવ્યો છે. માત્ર બે રાજ્યો મહારાષ્ટ્ર અને તામિલનાડુ કુલ સાજા થયેલાંના દર્દીઓનો 30% હિસ્સો ધરાવે છે.
છેલ્લા ઘણા મહિનાઓથી સ્વસ્થ થતા દર્દીઓની સંખ્યા સતત વધી રહી છે. જેમ-જેમ દૈનિક સાજા થયેલાઓની સંખ્યા વધતી જાય છે તેમ-તેમ સતત છઠ્ઠા દિવસે ભારતે દૈનિક 60 હજારથી વધુ સાજા થયેલાઓની સંખ્યાની નોંધણી કરી છે. છેલ્લા 24 કલાકમાં 62,026 સાજા થયેલા કેસના લીધે કોવિડ-19 દર્દીઓમાં ભારતનો સાજા થવાનો દર વધુ સુધારણા સાથે 76.98% થયો છે. આ આંકડો સતત પ્રગતિ દર્શાવે છે.
સક્રિય કેસની સરખામણીએ સાજા થયેલા કેસની સંખ્યા 21 લાખથી વધુ થઈ ગઈ છે. જુલાઈના પહેલા અઠવાડિયાથી ઓગસ્ટના છેલ્લા અઠવાડિયામાં સરેરાશ સાપ્તાહિક રિકવરીમાં 4 ગણાથી વધુનો ઉછાળો આવ્યો છે.
કોવિડ-19 સંબંધિત ટેકનિકલ પ્રશ્નો, માર્ગદર્શિકાઓ અને સલાહસૂચનો અંગે પ્રમાણભૂત અને અપડેટેડ માહિતી માટે કૃપા કરીને આ વેબસાઇટની નિયમિત મુલાકાત લો: https://www.mohfw.gov.in/ અને @MoHFW_INDIA.
કોવિડ-19 સંબંધિત કોઇપણ ટેકનિકલ પ્રશ્નો technicalquery.covid19[at]gov[dot]in પર અને અન્ય પ્રશ્નો ncov2019[at]gov[dot]in અને @CovidIndiaSeva પર મોકલી શકો છો.
જો કોવિડ-19 સંબંધિત કોઇપણ પ્રશ્ન હોય તો, કૃપા કરીને આરોગ્ય અને પરિવાર કલ્યાણ મંત્રાલયના હેલ્પલાઇન નંબર: +91-11-23978046 અથવા 1075  પર કૉલ કરો. કોવિડ-19 અંગે રાજ્યો/ કેન્દ્ર શાસિત પ્રદેશોના હેલ્પલાઇન નંબરોની યાદી https://www.mohfw.gov.in/pdf/coronvavirushelplinenumber.pdf પર ઉપલબ્ધ છે.
SD/BT
(
માનવ સંસાધન વિકાસ મંત્રાલય
ઉત્તરાયણ નિમિત્તે કણભા ગામમાં NIOS દ્વારા બાળકોમાં પતંગોનું વિતરણ
નેશનલ ઇન્સ્ટિટ્યૂટ ઑફ ઓપન સ્કૂલિંગ , ભારત સરકારનું ઓપન અને ડિસ્ટન્સ લર્નિંગ બોર્ડ અને વિશ્વની સૌથી મોટી ઓપન સ્કૂલિંગ સિસ્ટમ પૂર્વ-ડિગ્રી સ્તર સુધીના શીખનારાઓના વિજાતીય જૂથની જરૂરિયાતોને પૂરી કરે છે. ગુજરાતનો સૌથી મોટો તહેવાર ઉત્તરાયણની શરૂઆતમાં દેશના દરેક બાળક અને પુખ્ત વયના લોકો સુધી પહોંચવાની અને શાળા શિક્ષણના સાક્ષરતા દરને 100% સુધી લઈ જવાના વિઝન સાથે, તેની ગાંધીનગર ખાતેની ગુજરાત પ્રાદેશિક કચેરીએ 10મી જાન્યુઆરી 2023ના રોજ મહેસાણા જિલ્લાના વિજાપુર નજીક કણભા ગામમાં બાળકોમાં પતંગોનું વિતરણ કર્યું હતું.
આ પ્રસંગે ડો. સૌમ્યા રાજન પ્રાદેશિક નિયામક, NIOS ગુજરાત, DNH&DD, શ્રીમાનક સોગરા EDP સુપરવાઈઝર, શ્રી પ્રિતેન ખાંડવી સ્ટાફ NIOS, શ્રી પ્રકાશનભાઈ એમ. પટેલ, કણભા પ્રાથમિક શાળા અને શ્રી. આર.સી.પટેલ, સરપંચ કણભા ગામ. પ્રાદેશિક નિયામક ડૉ. રાજને ઉત્તરાયણ, પતંગ, શિક્ષણનું મહત્વ અને હવામાન આધારિત પ્રવૃત્તિઓ માનવજાતના ફાયદા માટે કેવી રીતે વૈજ્ઞાનિક અને ઔષધીય કારણ ધરાવે છે તે વિશે સૌને માહિતગાર કર્યા હતા.
આ સમગ્ર ગુજરાતમાં કાઈટ્સના માધ્યમથી કરવામાં આવી રહ્યું છે, જેમાં સંદેશ છે- “NIOS- એજ્યુકેશન એટ યોર ડોરસ્ટેપ”- શૈક્ષણિક-માહિતીના વ્યાપક પ્રસાર માટે અને આનંદ સાથે જનજાગૃતિ માટે.
YP/GP/JD
(Visitor Counter : 112
સ્વાસ્થ્ય અને પરિવાર કલ્યાણ મંત્રાલય
ભારતનું સંચિત કોવિડ-19 રસીકરણ કવરેજ લગભગ 194.59 કરોડને પાર
12-14 વર્ષની વય જૂથ માટે 3.47 કરોડથી વધુ રસીના ડોઝ આપવામાં આવ્યા છે
ભારતમાં સક્રિય કેસનું ભારણ તાજેતરમાં 32,498
છેલ્લા 24 કલાકમાં 7,240 દૈનિક નવા કેસ નોંધાયા
સાજા થવાનો દર હાલમાં 98.71%
સાપ્તાહિક પોઝિટિવિટી દર 1.31%
આજે સવારે 7 વાગ્યા સુધીના કામચલાઉ અહેવાલો મુજબ ભારતનું COVID-19 રસીકરણ કવરેજ 194.59 Cr  ને વટાવી ગયું છે. આ 2,48,87,047 સત્રો દ્વારા હાંસલ કરવામાં આવ્યું છે.
12-14 વર્ષની વય જૂથ માટે કોવિડ-19 રસીકરણ 16 માર્ચ, 2022ના રોજ શરૂ કરવામાં આવ્યું હતું. અત્યાર સુધીમાં, 3.47 કરોડ થી વધુ કિશોરોને COVID-19 રસીના પ્રથમ ડોઝ સાથે આપવામાં આવ્યા છે. તેવી જ રીતે, 18-59 વર્ષની વય
જૂથ માટે કોવિડ-19 સાવચેતી ડોઝ એડમિનિસ્ટ્રેશન પણ 10મી એપ્રિલ,2022 થી શરૂ થયું.
આજે સવારે 7 વાગ્યા સુધીના કામચલાઉ અહેવાલ મુજબ સંચિત આંકડાના વિભાજનમાં નીચેનાનો સમાવેશ થાય છે:
|
|
સંચિત વેક્સિન ડોઝ કવરેજ
|
|
HCWs
|
|
પ્રથમ ડોઝ
|
|
1,04,07,457
|
|
બીજો ડોઝ
|
|
1,00,45,761
|
|
સાવચેતી ડોઝ
|
|
53,48,778
|
|
FLWs
|
|
પ્રથમ ડોઝ
|
|
1,84,20,174
|
|
બીજો ડોઝ
|
|
1,75,93,257
|
|
સાવચેતી ડોઝ
|
|
90,53,309
|
|
12-14 વર્ષ સુધીનું વય જૂથ
|
|
પ્રથમ ડોઝ
|
|
3,47,98,758
|
|
બીજો ડોઝ
|
|
1,85,94,803
|
|
15-18 વર્ષ સુધીનું વય જૂથ
|
|
પ્રથમ ડોઝ
|
|
5,97,25,601
|
|
બીજો ડોઝ
|
|
4,65,92,856
|
|
18 થી 44 વર્ષ સુધીનું વય જૂથ
|
|
પ્રથમ ડોઝ
|
|
55,74,55,350
|
|
બીજો ડોઝ
|
|
49,31,45,481
|
|
સાવચેતી ડોઝ
|
|
12,78,662
|
|
45 થી 59 વર્ષ સુધીનું વય જૂથ
|
|
પ્રથમ ડોઝ
|
|
20,33,02,115
|
|
બીજો ડોઝ
|
|
19,15,37,321
|
|
સાવચેતી ડોઝ
|
|
16,68,822
|
|
60 વર્ષથી વધુ ઉંમરના લાભાર્થી
|
|
પ્રથમ ડોઝ
|
|
12,71,32,315
|
|
બીજો ડોઝ
|
|
11,95,03,724
|
|
સાવચેતી ડોઝ
|
|
2,03,77,147
|
|
સાવચેતી ડોઝ
|
|
3,77,26,718
|
|
કુલ
|
|
1,94,59,81,691
સતત ડાઉનવર્ડ ટ્રેન્ડને પગલે, ભારતનો સક્રિય કેસલોડ આજે 32,498 થયો છે. દેશના કુલ પોઝિટિવ કેસના 0.08% સક્રિય કેસ છે.
પરિણામે, ભારતનો રિકવરી રેટ 98.71% છે. છેલ્લા 24 કલાકમાં 3,591 દર્દીઓ સ્વસ્થ થયા છે અને સાજા થયેલા દર્દીઓની કુલ સંખ્યા  હવે 4,26,40,301 છે.
છેલ્લા 24 કલાકમાં 7,240 નવા કેસ નોંધાયા છે.
છેલ્લા 24 કલાકમાં કુલ 3,40,615 કોવિડ-19 ટેસ્ટ કરવામાં આવ્યા હતા. ભારતે અત્યાર સુધીમાં 85.38 કરોડ  થી વધુ સંચિત પરીક્ષણો કર્યા છે.
દેશમાં સાપ્તાહિક સકારાત્મકતા દર હાલમાં 1.31% છે અને દૈનિક સકારાત્મકતા દર 2.13% હોવાનું નોંધાયું છે.
SD/GP/NP
સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad pibahmedabad1964[at]gmail[dot]com
(Visitor Counter : 148
સ્વાસ્થ્ય અને પરિવાર કલ્યાણ મંત્રાલય
કોવિડ-19 અપડેટ
રાષ્ટ્રવ્યાપી રસીકરણ અભિયાન અંતર્ગત અત્યાર સુધી 173.42 કરોડ લોકોને રસી આપવામાં આવી
ભારતમાં સક્રિય કેસનું ભારણ 4,23,127 થયું
સક્રિય કેસનું ભારણ હાલમાં 0.99% છે
સાજા થવાનો દર હાલમાં 97.82% નોંધાયો
છેલ્લા 24 કલાકમાં 82,817 દર્દીઓ સાજા થયા, કુલ વધીને 4,17,60,458 દર્દીઓ સાજા થયા
છેલ્લા 24 કલાકમાં ભારતમાં 27,409 નવા કેસ નોંધાયા
દૈનિક પોઝિટિવીટી દર 2.23% પહોંચ્યો
સાપ્તાહિક પોઝિટિવીટી દર હાલમાં 3.63% છે
કુલ 75.30 કરોડ પરીક્ષણો કરવામાં આવ્યા, છેલ્લા ચોવિસ કલાકમાં 12,29,536 ટેસ્ટ કરાયા
SD/GP/NP
સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad pibahmedabad1964[at]gmail[dot]com
(
પ્રધાનમંત્રીનું કાર્યાલય
દવાઓ પોષણક્ષમ ભાવે ઉપલબ્ધ કરાવવા માટે સરકાર 25000 જન ઔષધિ કેન્દ્રો ખોલશે
“જન ઔષધિ કેન્દ્રોએ રૂ. 20,000 કરોડની બચત કરીને દેશના મધ્યમ વર્ગને નવી તાકાત આપી છે"
"જન ઔષધિ કેન્દ્રોની સંખ્યા વધારીને 25,000 કેન્દ્રો કરવાનો લક્ષ્યાંક છે"
પ્રધાનમંત્રી શ્રી નરેન્દ્ર મોદીએ લાલ કિલ્લા ખાતે તેમના સ્વતંત્રતા દિવસના ભાષણ દરમિયાન જણાવ્યું હતું કે સરકાર 'જન ઔષધિ કેન્દ્રો'ની સંખ્યા 10,000થી વધારીને 25,000 કરવાની યોજના ધરાવે છે.
તેમણે કહ્યું કે જન ઔષધિ કેન્દ્રોએ ખાસ કરીને મધ્યમ વર્ગના લોકોને એક નવી શક્તિ આપી છે. જો કોઈને ડાયાબિટીસ હોવાનું નિદાન થાય તો માસિક રૂ. 3000 ઉપાર્જિત થાય છે.
જન ઔષધિ કેન્દ્રો દ્વારા, જે દવાઓની કિંમત 100 રૂપિયા છે, અમે તેને 10 થી 15 રૂપિયામાં આપીએ છીએ," તેમણે કહ્યું.
પરંપરાગત કુશળતા ધરાવતા લોકો માટે સરકાર આગામી મહિનામાં ₹13,000 થી 15,000 કરોડની ફાળવણી સાથે વિશ્વકર્મા યોજના શરૂ કરશે. તેમણે કહ્યું કે સરકાર 'જન ઔષધિ કેન્દ્ર' ની સંખ્યા 10,000 થી વધારીને 25,000 કરવા માટે કામ કરી રહી છે.
CB/GP/JD
(
પ્રધાનમંત્રીનું કાર્યાલય
પ્રધાનમંત્રીએ લોકોને વિશ્વ જળ દિવસ પર પાણીના દરેક ટીપાને બચાવવાની પ્રતિજ્ઞા લેવા વિનંતી કરી
પ્રધાનમંત્રી શ્રી નરેન્દ્ર મોદીએ વિશ્વ જળ દિવસ પર લોકોને પાણીના પ્રત્યેક ટીપાને બચાવવાની પ્રતિજ્ઞા લેવા વિનંતી કરી છે. આ પ્રસંગે તેમણે પાણી બચાવવા માટે કામ કરી રહેલી તમામ વ્યક્તિઓ અને સંસ્થાઓની પણ પ્રશંસા કરી હતી.
ટ્વીટ્સની શ્રેણીમાં, પ્રધાનમંત્રીએ કહ્યું;
"છેલ્લા કેટલાક વર્ષોમાં, રાષ્ટ્રના તમામ ભાગોમાં નવીન પ્રયાસો સાથે, જળ વાર્તાલાપને એક જન ચળવળ બનતા જોઈને આનંદ થાય છે. હું તે તમામ વ્યક્તિઓ અને સંસ્થાઓની પ્રશંસા કરવા માગું છું જેઓ પાણી બચાવવા માટે કામ કરી રહ્યા છે."
"अभिः सर्वानि भूतानि जीवन्ति प्रभवन्ति च।
વિશ્વ જળ દિવસ પર, ચાલો પાણીના દરેક ટીપાને બચાવવાની આપણી પ્રતિજ્ઞાને પુનઃપુષ્ટ કરીએ. આપણું રાષ્ટ્ર પાણીનું સંરક્ષણ અને આપણા નાગરિકો માટે પીવાનું શુદ્ધ પાણી સુનિશ્ચિત કરવા જલ જીવન મિશન જેવા અસંખ્ય પગલાં લઈ રહ્યું છે."
"જલ જીવન મિશન માતાઓ અને બહેનોનું જીવન સરળ બનાવવામાં ખૂબ જ અસરકારક સાબિત થઈ રહ્યું છે. લોકોની ભાગીદારીથી ઘરે-ઘરે પાણી પહોંચાડવાનો સંકલ્પ પૂર્ણ થશે."
"આવો સાથે મળીને, જળ સંરક્ષણને આગળ વધારીએ અને પૃથ્વીને ટકાવવામાં યોગદાન આપીએ. સાચવવામાં આવેલ દરેક ટીપું આપણા લોકોને મદદ કરે છે અને આપણી પ્રગતિમાં વધારો કરે છે."
SD/GP/NP
સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad pibahmedabad1964[at]gmail[dot]com
(
સ્વાસ્થ્ય અને પરિવાર કલ્યાણ મંત્રાલય
કોવિડ-19 રસીકરણ અંગે અપડેટ
રાજ્યો/કેન્દ્રશાસિત પ્રદેશોને 26.69 કરોડથી વધુ રસીના ડોઝ પૂરા પાડવામાં આવ્યા
રાજ્યો/કેન્દ્રશાસિત પ્રદેશો પાસે રસી આપવા માટે હજી પણ 1.05 કરોડથી વધુ ડોઝ ઉપલબ્ધ
દેશવ્યાપી રસીકરણ અભિયાનના ભાગ રૂપે, ભારત સરકાર રાજ્યો/કેન્દ્રશાસિત પ્રદેશોને નિઃશુલ્ક કોવિડ રસી આપીને મદદ કરી રહી છે. આ ઉપરાંત, ભારત સરકાર રાજ્યો/કેન્દ્રશાસિત પ્રદેશો દ્વારા રસીની પ્રત્યક્ષ ખરીદીને પણ સુગમ બનાવતી રહી છે. રસીકરણ ટેસ્ટ, ટ્રેક, ટ્રીટ તેમજ કોવિડ યોગ્ય વલણની સાથે મહામારીના નિયંત્રણ તેમજ સંચાલન માટે ભારત સરકારની વ્યાપક રણનીતિનો એક આંતરિક હિસ્સો છે.
કોવિડ-19 રસીકરણની ઉદાર અને ઝડપી તબક્કા-3 વ્યૂહરચનાનો અમલ 1 મે 2021થી શરૂ થયો છે.
આ વ્યૂહરચના હેઠળ, પ્રત્યેક મહિને ભારત સરકાર દ્વારા કોઈપણ ઉત્પાદકની સેન્ટ્રલ ડ્રગ લેબોરેટરી  દ્વારા માન્ય 50 ટકા રસી લેવામાં આવશે. આ રસીઓ રાજ્ય સરકારોને વિના મૂલ્યે પૂરી પાડવાનું ચાલુ રાખશે, જેમ તે પહેલાથી જ કરતી આવી છે.
ભારત સરકારે મફત કેટેગરી અને સીધી રાજ્ય પ્રાપ્તિ બંને કેટેગરી દ્વારા રાજ્યો/કેન્દ્રશાસિત પ્રદેશોને 26.69 કરોડ  થી વધુ રસી પૂરી પાડી છે.
તેમાંથી, બગાડ સહિતનો કુલ વપરાશ 25,67,21,069 રસી  થયો છે.
રાજ્યો/કેન્દ્રશાસિત પ્રદેશોમાં હજી પણ રસી આપવા માટે 1.50 કરોડ  થી વધુ કોવિડ રસી ઉપલબ્ધ છે.
ઉપરાંત 47,43,580 લાખથી વધુ રસીના ડોઝ પહોંચાડવામાં આવશે, જે આગામી 3 દિવસની અંદર રાજ્યો / કેન્દ્રશાસિત કેન્દ્રો દ્વારા પ્રાપ્ત કરવામાં આવશે.
SD/GP
સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad pibahmedabad1964[at]gmail[dot]com
(
પ્રધાનમંત્રીનું કાર્યાલય
પ્રધાનમંત્રીએ લોકમાન્ય બાળ ગંગાધર તિલક અને ચંદ્રશેખર આઝાદને તેમની જયંતી પર શ્રદ્ધાંજલિ આપી
પ્રધાનમંત્રી શ્રી નરેન્દ્ર મોદીએ લોકમાન્ય બાળ ગંગાધર તિલક અને ચંદ્રશેખર આઝાદને તેમની જયંતી પર શ્રદ્ધાંજલિ આપી છે.
એક ટ્વિટમાં પ્રધાનમંત્રીએ કહ્યું કે,
"ભારત માતાના બે વીર સપૂત લોકમાન્ય બાળ ગંગાધર તિલક અને ચંદ્રશેખર આઝાદને તેમની જન્મ-જયંતી પર શત-શત નમન.”
SD/GP/DS/BT
(
પ્રધાનમંત્રીનું કાર્યાલય
પ્રધાનમંત્રીએ જાપાનના પ્રધાનમંત્રીને ટોક્યો ઓલિમ્પિક્સ માટે શુભકામનાઓ પાઠવી
પ્રધાનમંત્રી શ્રી નરેન્દ્ર મોદીએ જાપાનના પ્રધાનમંત્રી યોશીહિદે સુગાને ટોક્યો ઓલિમ્પિક્સ 2020 માટે શુભેચ્છાઓ પાઠવી છે.
એક ટવીટમાં પ્રધાનમંત્રીએ કહ્યું કે, "પ્રધાનમંત્રી @sugawitter ને #Tokyo2020 @Olympics અને @Paralympics માટે ખૂબ જ શુભેચ્છા. અમે વિશ્વના સર્વશ્રેષ્ઠ ખેલાડીઓ દ્વારા @Tokyo2020 માં અવિશ્વસનીય પ્રદર્શનની સીઝનની આશા રાખીએ છીએ."
SD/GP/BT
સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad pibahmedabad1964[at]gmail[dot]com
(
વિદેશ મંત્રાલય
મંત્રીમંડળે એસ્ટોનિયા, પેરાગ્વે અને ડોમિનિશિયન પ્રજાસત્તાકમાં ભારતીય રાજદૂતની 3 કચેરીઓ ખોલવાની મંજૂરી આપી
આજે પ્રધાનમંત્રી શ્રી નરેન્દ્ર મોદીની અધ્યક્ષતામાં આયોજિત કેન્દ્રીય મંત્રીમંડળની બેઠકમાં વર્ષ 2021માં એસ્ટોનિયા, પેરાગ્વે અને ડોમિનિશિયન પ્રજાસત્તાકમાં 3 ભારતીય રાજદૂતની કચેરીઓ ખોલવાની મંજૂરી આપવામાં આવી હતી.
અમલીકરણની વ્યૂહરચનાઃ
આ ત્રણ દેશોમાં ભારતીય રાજદૂતની કચેરીઓ ખુલવાથી ભારતના રાજદ્વારી સંબંધો વધારવામાં, રાજકીય સંબંધો વધારે ગાઢ બનાવવામાં મદદ મળશે તેમજ આ ત્રણ દેશો સાથે દ્વિપક્ષીય વેપારી સંબંધોની વૃદ્ધિ, રોકાણ અને આર્થિક સંબંધો વધારવા, લોકો વચ્ચેના સંપર્કને વધારે ગાઢ બનાવવામાં સહાય મળશે. વળી વિવિધ આંતરરાષ્ટ્રીય સંગઠનોમાં આ ત્રણ દેશોનો સાથસહકાર મેળવવામાં મદદ મળશે અને ભારતની વિદેશી નીતિના ઉદ્દેશો પાર પાડવામાં ટેકો મળશે.
આ દેશોમાં ભારતીય રાજદૂતની કચેરી આ દેશોમાં રહેતા ભારતીય સમુદાયને વધારે મદદરૂપ પણ થશે અને તેમના હિતો જાળવવામાં ઉપયોગી થશે.
ઉદ્દેશઃ
આપણી વિદેશી નીતિનો ઉદ્દેશ ભારતની વૃદ્ધિ માટે સાનુકૂળ વાતાવરણ ઊભું કરવાનો અને મિત્રો દેશો સાથે જોડાણ કરીને વિકાસને વેગ આપવાનો છે. દુનિયાભરના વિવિધ દેશોમાં અત્યારે ભારતીય રાજદૂતની કચેરી કાર્યરત છે, જે આપણા મિત્ર દેશો સાથે આપણા સંબંધોને વધારે ગાઢ બનાવવા માટે કામ કરે છે.
આ 3 દેશોમાં ભારતીય રાજદૂતની કચેરી ખોલવાનો નિર્ણય ‘સબ કા સાથ, સબ કા વિકાસ’ની આપણી રાષ્ટ્રીય પ્રાથમિકતાને અનુરૂપ ભવિષ્યલક્ષી પગલું છે. ભારતના રાજદ્વારી સંબંધો ભારતીય કંપનીઓ માટે બજારની સુલભતા પ્રદાન કરશે તથા ભારતીય ચીજવસ્તુઓ અને સેવાઓની નિકાસને વેગ આપશે. એની સીધી અસર સ્થાનિક ઉત્પાદન અને રોજગારીમાં વધારા સ્વરૂપે થશે, જે આપણા ‘આત્મનિર્ભર ભારત’ના લક્ષ્યાંકને અનુરૂપ છે.
SD/GP
(Visitor Counter : 134
સ્વાસ્થ્ય અને પરિવાર કલ્યાણ મંત્રાલય
રાજ્યો/કેન્દ્રશાસિત પ્રદેશોમાં કોવિડ-19 રસીની ઉપલબ્ધતા અંગે અપડેટ
રાજ્યો/કેન્દ્રશાસિત પ્રદેશોને 180.14 કરોડથી વધુ રસીના ડોઝ પૂરા પાડવામાં આવ્યા
રાજ્યો/કેન્દ્રશાસિત પ્રદેશો અને ખાનગી હોસ્પિટલો પાસે હજી 15.49 કરોડથી વધુ ડોઝ ઉપલબ્ધ છે
કેન્દ્ર સરકાર સમગ્ર દેશમાં કોવિડ-19 રસીકરણની ગતિને વેગ આપવા અને વિસ્તારવા માટે પ્રતિબદ્ધ છે. રાષ્ટ્રવ્યાપી COVID-19 રસીકરણ 16મી જાન્યુઆરી 2021ના રોજ શરૂ થયું. COVID-19 રસીકરણના સાર્વત્રિકકરણનો નવો તબક્કો 21મી જૂન 2021થી શરૂ થયો. વધુ રસીઓની ઉપલબ્ધતા, રાજ્યોમાં રસીની આગોતરી દૃશ્યતા અને કેન્દ્રશાસિત પ્રદેશોમાં ઉપલબ્ધતા દ્વારા રસીકરણ અભિયાનને તેમના દ્વારા બહેતર આયોજનને સક્ષમ કરવું, અને રસીની સપ્લાય ચેઇનને સુવ્યવસ્થિત કરીને વેગ આપવામાં આવ્યો છે.
રાષ્ટ્રવ્યાપી રસીકરણ અભિયાનના ભાગ રૂપે, ભારત સરકાર રાજ્યો અને કેન્દ્રશાસિત પ્રદેશોને વિનામૂલ્યે કોવિડ રસી પૂરી પાડીને સહાય કરી રહી છે. COVID19 રસીકરણ અભિયાનના સાર્વત્રિકકરણના નવા તબક્કામાં, કેન્દ્ર સરકાર રાજ્ય અને કેન્દ્રશાસિત પ્રદેશોને દેશમાં રસી ઉત્પાદકો દ્વારા ઉત્પાદિત કરવામાં આવતી 75% રસીની ખરીદી અને સપ્લાય  કરશે.
|
|
રસીના ડોઝ
|
|

|
|
પુરવઠો
|
|
1,80,14,60,200
|
|
બાકી ઉપલબ્ધ
|
|
15,49,85,231
ભારત સરકારે બધા જ પ્રકારના સ્ત્રોતો દ્વારા રાજ્યો/કેન્દ્રશાસિત પ્રદેશોને 180.14 કરોડ  થી વધુ રસી પૂરી પાડી છે.
હાલમાં, કોવિડ-19 રસીના 15.49 કરોડ  થી વધુ ડોઝ રાજ્યો અને કેન્દ્રશાસિત પ્રદેશો અને ખાનગી હોસ્પિટલોમાં બાકી છે, જેનું સંચાલન કરવામાં આવશે.
SD/GP/NP
સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad pibahmedabad1964[at]gmail[dot]com
(
મંત્રીમંડળ
મંત્રીમંડળે બિઝનેસ વિઝા આપવા માટેની પ્રક્રિયામાં પારસ્પરિક સુવિધા આપવા ભારત અને મોરોક્કો વચ્ચેના સમજૂતી કરારને મંજૂરી આપી
પ્રધાનમંત્રી શ્રી નરેન્દ્ર મોદીની અધ્યક્ષતામાં કેન્દ્રીય મંત્રીમંડળે બિઝનેસ વિઝા આપવા માટેની પ્રક્રિયામાં પારસ્પરિક સુવિધા આપવા અંગે ભારત અને મોરોક્કો વચ્ચેના સમજૂતી કરાર ને તેમની પૂર્વવર્તી અસરથી મંજૂરી આપી દીધી છે.
લાભ:
આ એમઓયુનો ઉદ્દેશ્ય બંને દેશના નાગરિકોકે જેઓ વ્યવસાયિક કરાર કરવા, ઔદ્યોગિક/વેપારી પ્રોજેક્ટની સ્થાપના કરવા, ઔદ્યોગિક ઉત્પાદનો ખરીદવા કે વેચવા માટે અથવા અન્ય વ્યવસાય/ રોકાણને લગતી કોઇપણ આ પ્રકારની પ્રવૃત્તિઓ માટે અન્યોન્ય દેશોના પ્રદેશમાં મુસાફરી કરવા માંગતા હોય તેમને એકથી વધુ પ્રવેશ વિઝા પુરા પાડવાનો છે. આ પ્રકારના વિઝા સામાન્ય રીતે સામાન્ય કેસમાં 7 દિવસની નિર્ધારિત ચોક્કસ સમયમર્યાદાની અંદર 12 મહિનાના સમયગાળા માટે આપવામાં આવે છે. જ્યાં વધુ તપાસની જરૂર હોય તેવા કિસ્સાઓમાં બંને પક્ષો અરજીકર્તાને તે અનુસાર માહિતી આપી શકે છે.
RP
(Visitor Counter : 105
પ્રધાનમંત્રીનું કાર્યાલય
પ્રધાનમંત્રીએ મણિપુરના લોકોને સાજીબુ ચેરોબા પર શુભેચ્છા પાઠવી
પ્રધાનમંત્રી શ્રી નરેન્દ્ર મોદીએ મણિપુરના લોકોને સાજીબુ ચેરોબા શુભેચ્છા પાઠવી છે.
એક ટ્વીટમાં શ્રી પ્રધાનમંત્રી શ્રી નરેન્દ્ર મોદીએ જણાવ્યું હતું કે, મણિપુરના લોકોને “સાજીબુ ચેરોબા પર શુભેચ્છાઓ. આવનારું વર્ષ સુખી અને સ્વાસ્થ્યવર્ધક નિવડે તેવી શુભકામનાઓ.
SD/GP/PC
(